Norges andel dødballmål halvert på to kvalifiseringer
Tvert imot. Norge har snudd om på den negative målforskjellen 10-13 fra VM-kvaliken i 2012 og 2013 til å bli positive 13-10 på veien til EM i Frankrike. Det viser en gjennomgang VG har gjort med tall fra statistikkleverandøren Optasports. • Gruppemotstandere da: Sveits, Island, Slovenia, Albania og Kypros. • Gruppemostandere nå: Italia, Kroatia, Bulgaria, Aserbajdsjan og Malta – EM-gruppen er et lite steg videre, ja, og der gikk det litt som forventet, egentlig. Italia og Kroatia var ventet å være foran Norge, og det ble vel litt ekstra spennende fordi Kroatia snublet litt, sier tidligere landslagsspiller Rune Bratseth til VG. Høgmo om Johansen: – Ikke unaturlig at han får høre detTil tross for en på papiret vanskeligere gruppe har Norge likevel scoret flere mål enn for to og tre år siden. Og målene, de har ikke kommet på samme måte. I VM-kvaliken i 2012 og 2013 kom seks av 10 mål etter straffe, frispark eller corner. I EM-kvaliken som akkurat har vært, er tallet fem av 13, viser tall fra Optasports. Fra å ha scoret 60 prosent av tallene på dødball, er tallet nå 30 prosent. Norge har altså halvert andelen dødballscoringer. Og landslaget, som lenge har hatt et stempel på seg som en dødballnasjon, scorer nå hovedsaklig målene sine i åpent spill. – Overrasket? – Tja, det kom litt overraskende på sånn helt spontant, men samtidig kan det også være litt tilfeldig, sier Rune Bratseth. Vinn billetter til Norge - Ungarn! Send inn ditt joggebuksebilde her!– Er det nok til å si at Norge ikke lenger er en dødballnasjon? – Nei, ikke ennå, synes jeg. Det må gå over mer tid, svarer Bratseth, og peker på noen mulige faktorer til at Norge ikke scoret like mye på dødball denne kvaliken som forrige: – Det kan være at dødballføttene ikke lenger er like bra. I VM-kvaliken hadde vi jo John Arne Riise og Morten Gamst Pedersen for eksempel. Kanskje er det ikke samme kvalitet i boksen lenger heller. Det blir veldig synsing, og jeg synes det er skummelt å trekke for bastante konklusjoner, sier Bratseth. Fått med deg? Europas dramatiske playoff-historieDet er tidligere landslagsspiller og -trener, og nåværende Malmö-trener Åge Hareide enig i. Han mener også at man må se over lenger tid for å konstatere at Norge ikke lenger er en dødballnasjon, men peker på at Norge kanskje ikke har like gode dødballtakere som før - og at luftstyrken foran mål ikke er like god. – Men vi har fortsatt kvalitet i feltet. Se på Vegard Forren, Espen Hovland, Alexander Søderlund og Jo Inge Berget for eksempel, sier Hareide til VG. – Det er dessuten en generell trend at det blir scoret færre mål på dødball, i hvert fall i Champions League-sammenheng. Det vet jeg, fortsetter Malmö-treneren. Husker du han her? Henrik (32) fikk «livstid» for Ullevaal-stuntet Han peker likevel på noen grunner til hvorfor Norges andel dødballscoringer har gått ned. – Det handler nok om prioriteringer, og mye om hvilke spillertyper man har. Norge har nå lavere og mer tekniske spillere. Det er åpenbart at de er blitt bedre i åpent spill, mener Hareide.Samtidig som Norge scorer en færre andel av scoringen på dødball, er andelen innslupne mål etter dødball smått redusert, fra seks av 13 mål imot i VM-kvaliken (46 prosent) til fire av 10 (40 prosent) under EM-kvaliken. Så selv om andelen dødballmål er markant redusert framover, slipper ikke Norge inn flere mål på dødball bakover. – Det er forskjell på offensiv og defensiv dødball, og det er ikke nødvendigvis slik at dersom man ikke scorer på dødball framover, så klarer man ikke å forsvare seg på dødball. Det er andre egenskaper som gjelder, sier Rune Bratseth. Norges EM-tropp fra 2000: Dette gjør de i dag (krever innlogging)På motsatt side står Ungarn med 11-9 i målforskjell fra EM-kvaliken foran playoff-kampene mot Norge. Det er et lag som verdsetter en god dødball, for over halvparten av deres mål har kommet etter faste situasjoner - og bare ett av de ni målene imot er en følge av dødball. – Det er tydelig at de har en styrke på dødball. Der har de nok øvd seg, høres det ut som, og de er nok litt gjerrige bakover og satser på dødballer framover, sier Bratseth. Han ser imidlertid på Norge som favoritt over de to kampene. – Vi er favoritter, mener Bratseth. – Vi må spille vårt spill, for det har vært lovende i kvaliken selv om vi ble litt satt på plass av Italia i den siste kampen. Så vi må ikke tenke altfor mye på hva Ungarns plan er, kanskje med unntak av dødballene, sier Bratseth. Også Hareide lar seg imponere over Ungarns statistikk. – Det er sterkt å bare slippe inn ett av ni mål på dødball. Det er det, men jeg tror ikke kampen blir avgjort der. Jeg tror det blir avgjort i åpent spill, og det i Norges favør, sier han. Reis tilbake i tid: Norge i EM 2000• 0 mål i 0-2-tapet mot Island (b). • 2 mål i 2-1-seieren mot Slovenia (h): Ett mål i åpent spill, ett på straffe. • 1 mål i 1-1-kampen mot Sveits (b): Ett cornermål. • 3 mål i 3-1-seieren mot Kypros (b): Ett mål etter frispark, ett på straffe og ett i åpent spill. • 0 mål i 0-1-tapet mot Albania (h). • 1 mål i 1-1-kampen mot Albania (b): Ett cornermål. • 2 mål i 2-0-seieren mot Kypros (h): Ett cornermål, ett i åpent spill. • 0 mål i 0-2-tapet mot Sveits (h). • 0 mål i 0-3-tapet mot Slovenia (b). • 1 mål i 1-1-kampen mot Island (h): Ett mål i åpent spill. Totalt: Fire mål i åpent spill, tre mål etter corner, to straffescoringer og ett firsparkmål. Totalt 10 mål.• 0 mål i 0-2-tapet mot Italia (h). • 3 mål i 3-0-seieren mot Malta (b): Tre mål i åpent spill. • 2 mål i 2-1-seieren mot Bulgaria (h): To mål i åpent spill. • 1 mål i 1-0-seiern mot Aserbajdsjan (b): Ett mål på corner. • 1 mål i 5-1-tapet mot Kroatia (b): Ett mål i åpent spill. • 0 mål i 0-0-kampen mot Aserbajdsjan (h). • 1 mål i 1-0-seieren mot Bulgaria (b): Ett mål på frispark. • 2 mål i 2-0-seieren mot Kroatia (h): Ett mål på frispark, ett i åpent spill. • 2 mål i 2-0-seieren mot Malta (h): Ett mål på corner, ett i åpent spill. • 1 mål i 1-2-tapet mot Italia (b): Ett mål etter frispark. Totalt: Åtte mål i åpent spill, tre etter frispark og to mål etter corner. Kilde: Optasports
På to år har det norske landslaget halvert andelen scoringer på dødball. Det betyr imidlertid ikke at mannskapet til Per-Mathias Høgmo (55) er mindre målfarlige enn tidligere.